Sajtos-magvas hajtogatott | Egy egészségesebb élet
Balázsné Zsuzsi 2016. december 14. szerda Hozzászólások (0)
„A magyar néphit kétféle Lucát ismert, a jóságost és a boszorkányost. A néphit szerint a nevenapján végzett munkák (fonás, szövés, lúgzás, kenyérsütés, meszelés) tilalmainak megszegőit megbüntette. Ezzel kapcsolatban → eredetmagyarázó monda, ill. → tabumondák ismertek: 1. Luca napján egy asszony kenyeret sütött, gyermeke bölcsőben feküdt. Luca beszólt az ablakon: „Mit csinálsz, asszony?” „Sütök.” „No, csak süssé.” Felkapta a gyereket, hogy bevesse a kemencébe. Az asszony rákiáltott: „Gyere ki Luca pucca, ég Szodoma és Gomora.” Otthagyta a gyereket. Ezért nem szabad sütni Luca napján.”- írja a Magyar Néprajzi Lexikon.
Tisztában voltam vele, hogy kenyeret sütnöm nem lenne szabad a néphagyomány szerint, azonban nem gondolkodtam előre, így végül egy sajtos-magvas pékárut készítettem. Nem is kenyér, mégis lesz mit csomagolni/reggelizni másnap reggel-gondoltam. Persze azóta kiokosodtam -ha szabad így fogalmaznom- és láttam, a tapasztalt asszonyok ilyenkor pogácsát sütnek.
Nekem 10 darab készült el a lenti hozzávalókból.
70 gramm reszelt sajt
20 gramm búzasikér (elhagyható, azonban a sikér nagyban hozzájárul a „szellősebb” szerkezethez)
50 gramm tejföl (én 12%-os zsírtartalmút használtam)
230 ml langyos víz (ez minimálisan változhat a lisztek márkájától, illetve minőségétől függően)
Elkészítése: a liszteket, a búzasikért, a puha margarint, a reszelt sajtot, a magokat kimértem a robotgépem üstjébe. Majd beletettem a sót és az élesztőt (csak egyszerűen morzsoltam) ügyelve arra, hogy a tál két külön oldalába kerüljenek, tehát ne érintkezzen közvetlenül. Majd hozzáadtam a tejfölt és miközben dolgozott a gép, fokozatosan adagoltam a langyos vizet. A tésztának lágy állagúnak kell(ene) lennie, ami viszont szépen elvált az edényünk falától. Enyhén meglisztezve és lefedve 45 percet kelesztettem –meleg helyen-.
Kelesztés után, tíz egyenlő részre osztottam, majd formáztam:
Formázás után 15 percet letakarva pihentettem, majd magas hőfokon 25 perc alatt készre sütöttem őket.
Tápanyagértékek: az összes pékáru súlya 798 gramm lett, ebben 2387 kalória, 92,4 gramm fehérje, 94,1 gramm zsír és 274,4 gramm szénhidrát (a szénhidrátdiéta szabályai szerint számolva 259,5 gramm) lett benne.
Címkék: cukormentes, diéta, inzulinrezisztencia, magvas, pékáru, reggeli, teljes kiőrlésű
Pirított napraforgómagos – sajtos stangli Legfinomabb sajtos muffin, diétára szabva Teljes kiőrlésű sok magvas kenyér Magvas graham kenyeret az asztalra! Graham magvas mákos Sajtos spenótos háromszögek lenmaggal szórva Ropogós, sajtos – túrós pogácsa Magvas sütemény, a szilveszteri pezsgő cimborája